Langfjordtunnelen

Langfjordtunnelen er en foreslått undersjøisk veitunnel i Romsdal. Tunnelen er tenkt å gå under Langfjorden, og vil forbinde kommunene Rauma og Molde. Den vil også kunne erstatte ferjesambandet Sølsnes–Åfarnes på fylkesvei 64. Den foreslåtte tunnelen kan bli 10 500 meter lang og minst 340 meter dyp – og dermed blant verdens dypeste undersjøiske tunneler.Tall fra Romsdals Budstikke, 3. april 2008. [Nergård, Richard. 2008] Reisetiden ville bli forkortet med 25–45 minutter fordi en slipper å ta ferge. I 2014 ble imidlertid tunnelprosjektet skrinlagt på grunn av for stor stigning.  

 Trafikkgrunnlag 
Trafikkgrunnlaget er på omtrent 1000 kjøretøy i døgnet (tall fra 2007). Det forventes en vekst på 200 kjøretøy når tunnelen står ferdig. Dette er regnet som godt, og gjør prosjektet gjennomførbart. 

 Kostnadsberegning 
Den opprinnelige kostnaden ble i 2008 anslått til omtrent 900 millioner kroner. Finansieringen vil bli med bompenger med en innkrevingstid på 20 år.Tall fra Romsdals Budstikke, 5. september 2008. [Rydjord, Ottar. 2008]Tall fra Romsdals Budstikke, 1. april 2008. [Nergård, Richard. 2008] Prisen for en bruløsning ble anslått til 2,3 milliarder kroner.Tall fra Romsdals Budstikke, 5. september 2008. [Rydjord, Ottar. 2008] 

 Flere alternativ 
De opprinnelige planene var en omtrent åtte kilometer lang tunnel. Den ville ha fått innslag ved Åfarnes og Nesjestranda. Dette hadde medført dobbelt tunnelløp med forbikjøringsfelt, fordi tunnelen hadde blitt bratt. 

De oppdaterte planene omfattet en tunnel uten forbikjøringsfelt. For å nå dypt nok, måtte lengden økes til over 10 kilometer. De nye tunnelinnslagene var tenkt på Sandnes på Holmemstranda i Rauma og på Vågsetra på Skålahalvøya i Molde. Dette kunne ført til en forholdsvis rett tunnel som forkortet kjøredistansen med én kilometer.

Et annet alternativ som er omtalt er E39 Romsdalsfjorden. Det blir da omtrent 75 km fra Åndalsnes til Molde til et pris på 23 milliarder kroner.

 Se også 
Veitunneler i Norge
Undersjøiske veitunneler i Norge

 Referanser 

 Kilder 
 Rydjord, Ottar. 2008. Langfjordtunnel i 2015?. Romsdals Budstikke, 5. september 2008.
 Nergård, Richard. 2008. Får verdens djupeste tunnel. Romsdals Budstikke, 3. april 2008.
 Nergård, Richard. 2008. 25 minutter kortere reise. Romsdals Budstikke, 1. april 2008.

 Eksterne lenker 
 Prosjektside – Statens vegvesen

Kategori:Undersjøiske tunneler på Vestlandet
Kategori:Veitunneler i Molde
Kategori:Veitunneler i Rauma
Kategori:Planlagte veiprosjekt på Vestlandet
Kategori:Fylkesvei 64